הוועדה המיוחדת לדיון בהצעת חוק הרבנות הראשית לישראל (הארכת כהונה של הרבנים הראשיים לישראל) (הוראת שעה), התשע"ג-2013, כנסת 19, פרוטוקול מספר 2>, 2013-03-19 16:15

יריב לוין: רבותי, אני פותח את הישיבה של הוועדה, שאחסוך מכולנו את שמה הארוך.

יריב לוין: מסתבר שבגלל תקלות המחשוב פה חלק מחברי הכנסת לא קיבלו את ההודעה על הישיבה שהתקיימה.

אורי מקלב: מזל שיש ערנות של גפני.

יריב לוין: מאחר שקיבלתי פנייה, שביקשו בכל זאת שנתכנס ונצביע מחדש וגם יתאפשר להם להגיש הסתייגות או שניים בעניין הזה, ומכיוון ששמו של הליכוד זה "התנועה הלאומית ליברלית" אז אני מחויב גם לצד הליברלי.

מאיר פרוש: הליברלים מצביעים כבר מזמן - - - שמחה ארליך כבר מזמן - - -

אורי מקלב: הוספתם את המילה "ביתנו" ואתם ליברלים ודמוקרטים רק כלפי הבית פנימה.

יריב לוין: לא אפספס את ההזדמנות להפגין את הצד הליברלי שבי, ונעניתי לבקשה הזאת.

משה גפני: א', אנחנו חושבים שזה נכון מה שאמרת.

משה גפני: אבל גם אם היית קומוניסט, סיגל לא היתה נותנת לך שלא להצביע מחדש אם חברים לא קיבלו הזמנה.

יריב לוין: לא אמרתי שאני כזה נחמד, אבל בסדר.

יריב לוין: רבותי, מאחר שאת הדיון כבר קיימנו ואין טעם לחזור עליו, אאפשר לחבר הכנסת גפני ולחבר הכנסת פרוש, אם ירצו, לנמק את ההסתייגויות שלהם.

משה גפני: אני מבקש, בשם כל חברי סיעת יהדות התורה, שבמקום המילים שכתובות: "יוסיפו לכהן עד מועד היבחרם" וכו', יוסיפו: "לכהן למשך שלוש שנים".

יריב לוין: אוקיי.

יריב לוין: חבר הכנסת פרוש, בבקשה.

מאיר פרוש: אני מבקש שאחרי המילים: "יוסיפו לכהן" יהיה כתוב: "כל ימי חייהם".

מאיר פרוש: לחילופין: "עשר שנים נוספות"; לחילופי חילופין: "חמש שנים נוספות".

מאיר פרוש: האופציה האחרונה, שאני לא רואה איך יכול להיות אחרת, זה: "לפחות שנה נוספת".

מאיר פרוש: זו הסתייגות אחת.

מאיר פרוש: אחרי המילים: "של הרבנים הראשיים לישראל", אני מבקש שיהיה כתוב בחוק: "ללא כל שינוי בהרכב הגוף הבוחר שקשור להסכמים סיעתיים ו/או קואליציוניים".

יריב לוין: מאה אחוז.

<סיגל קוגוט: אני רוצה לבקש משהו מחבר הכנסת פרוש.

<סיגל קוגוט: ההסתייגות לא יכולה לשלול את מהות החוק, אז "עשר שנים" ו"כל ימי חייהם" אני מבקשת שתוריד.

<סיגל קוגוט: שנה אפשר.

<סיגל קוגוט: תאמר את המספר של ההסתייגויות שאתה רוצה או כמה זמן אתה רוצה לדבר ונוכל לכתוב פרקי זמן שהם - - -

מאיר פרוש: בין חמש לעשר דקות.

<סיגל קוגוט: אוקיי.

<סיגל קוגוט: זאת אומרת, שתי הסתייגויות.

יריב לוין: אני מבין שיש הסתייגות לחבר הכנסת מקלב, או שאתה מוותר?

אורי מקלב: הסתייגות דיבור.

<סיגל קוגוט: אתה רוצה רשות דיבור?

<סיגל קוגוט: אז אתה לא רשום בהסתייגות.

משה גפני: רשום, רשום.

משה גפני: כל הסיעה רשומה.

<סיגל קוגוט: אי אפשר.

<סיגל קוגוט: אם זה כל הסיעה בהסתייגות היא לא יכולה ברשות דיבור.

<סיגל קוגוט: השאלה היא אם אתה רוצה להצטרף להסתייגות ואז תהיה לך גם רשות דיבור, או שבמקום ההסתייגות אתה רוצה רק רשות דיבור.

יריב לוין: זה היינו הך, זה טכני.

<סיגל קוגוט: זה אותו זמן.

יריב לוין: זה טכני.

יריב לוין: זה השינוי שעשינו בתקנון בקדנציה הקודמת.

<סיגל קוגוט: אוקיי, אז רק אסכם את ההסתייגויות שכן יש.

יריב לוין: ברשותך, אנחנו צריכים להצביע.

יריב לוין: אני רק רוצה לומר לטובת כולם, שהכול יהיה ברור.

יריב לוין: אנחנו מצביעים קודם על ההסתייגויות אחת אחת, כאשר מי שבעד ההסתייגויות מצביע בעד ומי שנגד מצביע נגד.

יריב לוין: כלומר, בניגוד למנהג הקואליציה להצביע בעד, הפעם נצטרך להצביע נגד ההסתייגויות.

משה גפני: לא חייבים.

יריב לוין: ולאחר מכן נצטרך להצביע בעד החוק עצמו ולא נגדו.

מאיר פרוש: ההסתייגות הראשונה של הרב גפני מורכבת מאילו שמות?

משה גפני: כל הסיעה.

<סיגל קוגוט: כל הסיעה.

משה גפני: לפי סדר הרשימה.

<סיגל קוגוט: אז קודם מצביעים על שלוש שנים - מי בעד שהכהונה תוארך בשלוש שנים.

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: ההסתייגות לא נתקבלה.

<סיגל קוגוט: הסתייגות שניה - מי בעד שהכהונה תוארך בשנה?

יריב לוין: מי בעד?

יריב לוין: מי נגד?

יריב לוין: בעד – 3

יריב לוין: נמנעים – אין

יריב לוין: ההסתייגות נדחתה.

<סיגל קוגוט: ההסתייגות האחרונה.

<סיגל קוגוט: מי בעד הוספת המילים: "שקשורים להסכמים הקואליציוניים" לכהונה של הרבנים הראשיים.

מאיר פרוש: לא לשנות את הגוף הבוחר.

יריב לוין: מי בעד?

יריב לוין: מי נגד?

יריב לוין: בעד – 3

יריב לוין: נמנעים – אין

יריב לוין: טוב, שלוש ההסתייגויות נדחו.

יריב לוין: אני עובר להצבעה על החוק בנוסחו, כפי שהובא בפנינו ואושר בקריאה ראשונה במליאת הכנסת.

יריב לוין: מי בעד החוק בנוסחו המקורי?

יריב לוין: בעד – 12

יריב לוין: נמנעים – אין

יריב לוין: אני קובע שהחוק אושר לקריאה שניה ושלישית בנוסחו המקורי והוא, כמובן, יובא בצירוף הסתייגויות המסתייגים להחלטת המליאה.

יריב לוין: תודה רבה, אני נועל את הישיבה.